钦定古今图书集成/明伦汇编/皇极典/第265卷 > 吕氏春秋 > 谨听
## 钦定古今图书集成/明伦汇编/皇极典/第265卷 > 吕氏春秋 > 谨听

昔者禹“一沐而三捉发，一食而三起以礼”，有道之士
通乎己之不足也。通乎己之不足，则不与物争矣。愉
《易》平静以待之，使夫自得之，因然而然之，使夫自言
之，亡国之主反此，乃自贤而少人。少人则说者持容
而不极，听者自多而不得，虽有天下何益焉？是乃冥
之昭，乱之定，败之成，危之宁。故殷、周以亡，比干以死。
“悖而不足以举。”故人主之性，莫过乎所疑，而过于其
所不疑；不过乎所不知，而过于其所以知。故虽不疑，
虽己知，必察之以法，揆之以量，验之以数。若此，则是
非无所失，而举措无所过矣。夫尧恶得贤天下而试
舜？舜恶得贤天下而试禹？断之于耳而已矣。耳之可
以断也，反性命之情也。今夫惑者，非知反性命之情，
其次非知观于五帝三王之所以成也，则奚自知其
世之不可也？奚自知其身之不逮也？太上知之，其次
知其不知，不知则问，不能则学。《周箴》曰：“夫自念斯学，
德未暮。”学贤问，三代之所以昌也。不知而自以为知，
百祸之宗也。名不徒立，功不自成，国不虚存，必有贤
者。贤者之道，牟而难“知，妙而难见。故见贤者而不耸，
则不惕于心；不惕于心，则知之不深；不深知贤者之
所言，不祥莫大焉！主贤世治，则贤者在上；主不肖世
乱，则贤者在下。”今周室既灭，而天子已绝，莫大于无
天子。无天子则彊者胜弱，众者暴寡，以兵相残，不得
休息，今之世当之矣。故当今之世，求有道之士，则于
四海之内，山谷之中，僻远幽闲之所，若此则幸于得
之矣。得之，则何欲而不得？何为而不成？太公钓于滋
泉，遭纣之世也，故文王得之，而文王千乘也。纣，天子
也。天子失之，而千乘得之，知之与不知也。诸众齐民，
不待知而使，不待礼而令。若夫有道之士，必礼必知，
然后其智能可尽。解在乎胜《书》之说，周公可谓能听
矣；齐桓公之见小臣稷，魏文侯之见田子方也，皆可
谓能礼士矣。